**ГОДИШЕН ДОКЛАД**

**ЗА ИЗПЪЛНЕНИЕ НА ДЕЙНОСТИТЕ, ЗА КОИТО Е ПРЕДОСТАВЕНО КОМПЛЕКСНО РАЗРЕШИТЕЛНО**

**№80-Н1/2012 год. на**

**“ОГНЯНОВО К” АД, ВЗ“ПУКЛИНА”**

Март 2014 год.

***Основание за изготвяне на годишния доклад по околна среда***

Настоящият Годишен доклад по околна среда (ГДОС) се изготвя на основание чл.125, т.5 от ЗООС и Условие 5.10.1 от КР, съгласно които заводът се задължава да изготвя и представя ежегодно в РИОСВ София Годишен доклад за изпълнение дейностите, за които е предоставено комплексното разрешително в срок до 31.март на съответната година, следваща годината, за която се отнася.

Този Доклад е изготвен съгласно образец на годишен доклад, приложен към утвърдената със Заповед на Министъра на околната среда и водите №РД-1535/30.12.2003 год. „*Методика за реда и начина за контрол на комплексни разрешителни и образец на годишен доклад за изпълнение на дейностите, за които е предоставено комплексното разрешително”.* Формата му дава възможност необходимата информация лесно да бъде прехвърлена в база данни, с помощта на които България да изпълни поетите ангажименти съгласно Директивата на КПКЗ, Решението за Европейски регистър на емисиите на вредни вещества (EPER) и Протокола на Икономическата комисия за Европа (ИКЕ) на ООН за регистри на емисии и трансфер на замърсявания (PRTR). Освен това включва резултатите от собствен мониторинг за 2013 год., както и обобщена информация по условията на КР, подлежащи на годишно докладване.

Последователността на информацията, представена в Годишния доклад е в съответствие с цитирания по-горе Образец на годишен доклад – запазена е също номерацията на разделите и таблиците.

 ***3.1 Увод - Данни за оператора***

 **Инсталация:** “ОГНЯНОВО К” АД, ВЗ “ПУКЛИНА”

 **Адрес:** ВЗ „Пуклина” община Драгоман

**Регистрационен номер на КР:**  80-Н1/2012 год.

**Дата на подписване на КР:** 27.03.2012 год.

**Дата на влизане в сила на КР:** 10.04.2012 год.

**Оператор на инсталацията :**  “ОГНЯНОВО К”АД, ВЗ“ПУКЛИНА”

**Адрес на оператора:** ВЗ „Пуклина”

 община Драгоман

 Тел. 07172 2009

 **Лице за контакти:**  Илка Първанова

 **Адрес, тел., факс, e-mail:**  София 1301, ул.”Позитано”7

 Факс 980 20 87, тел.989 53 31,

**3.1.9 Кратко описание на всяка от дейностите/процесите, извършвани в инсталацията:**

На производствената площадка на ВЗ “Пуклина” са извършвани следните дейности:

Инсталация, която попада в обхвата на т.3.1 от Приложение 4 на ЗООС

Инсталация за производство на негасена вар, включваща:

* Реверсивна варова пещ тип CIM-REVERSY RT – І пещ
* Реверсивна варова пещ тип CIM-REVERSY TD4FS – ІІ пещ

Инсталации, непопадащи в обхвата на Приложение 4 на ЗООС:

* Инсталация за производство на хидратна вар;
* Инсталация за производство на гасена вар;
* Трошачно сортировъчна инсталация (ТСИ).

Инсталацията за производство на гасена вар през 2013 година не е работила.

Негасена вар се получава при изпичане на варовик в 2 броя двушахтови реверсивни варови пещи. Варовикът се натрошава и пресява на фракции, като за пещите се използва фракция 50-100 мм. Втора варова пещ е пригодена да работи и с фракция 25-50 мм. Чрез ГТЛ /гумено транспортни ленти/ варовикът се транспортира от ТСИ до тегловните бункери над пещите, откъдето се подава към тях. Като гориво се използва смлян и изсушен петрококс или антрацитни въглища. Всяка шахта е снабдена с тръбни горелки, които изгарят смления петрококс /антрацитни въглища/. Изпичането на варовика се извършва чрез алтернативна размяна на горенето в двете шахти след определен период от време. Смилането на въглищата става в топкови мелници с вградена сушилна камера. Подаването и дозирането на въглищния прах е тегловно, транспортирането се извършва с пневмотранспорт.

Необходимите количества горивен и охлаждащ въздух се осигуряват от въздуходувки.

Обезпрашаването на пещите се извършва с ръкавни филтри.

**3.1.10 Производствен капацитет на инсталацията:**

Производственият капацитет на инсталацията за производство на негасена вар е, както следва:

|  |  |  |  |  |
| --- | --- | --- | --- | --- |
| Инсталация | Производствен капацитет т/дн | Произведена НВ т/год | Средно т/дн | съответствие |
| Варова пещ 1 | 200 | 62285,62 | 170 | да |
| Варова пещ 2 | 230 | 54882,72 | 150 | да |
| Общо за инсталацията | 430 | 117168 | 321 | да |
|  |

**3.1.11 Организационна структура на фирмата, отнасяща се до управлението на околната среда:**

Отговорен за управлението на околната среда е директора на завода.

Отговорен за изпълнение на условията от КР №80-Н1/2012 в завода е организатор производство. За изпълнение на задачите, свързани с организацията, контрола и изпълнението на задачите, произтичащи от инструкциите и условията на КР, със заповед на директора са определени съответни отговорници.

**3.1.12 РИОСВ, на чиято територия е разположена инсталацията:**

РИОСВ София

**3.1.13 Басейнова дирекция, на чиято територия е разположена инсталацията**

Басейнова Дирекция Дунавски район.

***3.2.******Система за управление на околната среда***

Системата за управление на околната среда е внедрена съгласно изискванията и сроковете на комплексното разрешително и ISO 14001:2005. От 30.11.2009год. заводът е сертифициран по БДС EN ISO 14001:2005.

**Списък на лицата и техните отговорности за изпълнение на условията в комплексното разрешително – условие 5 от КР**

|  |  |  |  |
| --- | --- | --- | --- |
| **№** | **Име, фамилия** | **длъжност** | **Отговорност по условията на КР** |
| **1** | **инж.Александър Христов** | **Директор на ВЗ Пуклина** | **усл. 5.1.1, усл. 5.1.2, усл.5.7.1, усл.5.6.1, усл.5.7.2, усл.5.7.3, усл.5.8.2,**  |
| **2** | **инж.Борис Будинов** | **Организатор роизводство** | **Усл.5.3.1, усл.5.3.2, усл.5.4.2, усл.5.8.1, усл.5.8.2,** **усл.8.1, усл.8.3.2.2, усл.8.3.4.3, 8.3.4.4, усл.10, усл.11, усл.14, усл.13.** |
| **3** | **инж.Светолик** **Милчич** | **Директор ISO14001, 9001** | **усл.5.2.1, 5.11.1** |
| **4** | **инж. Илка Първанова** | **Специалист ТД** | **усл.5.4.1, усл. 5.4.3, усл.5.5.1, усл.5.6.1, усл.5.9.5, усл.5.10.1, усл.5.11.1,**  |
| **5** | **Евгени Андреев** | **Главен енергетик** | **усл.5.7.1, усл.5.7.2, усл.5.7.3, усл.5.7.4, усл.5.8.1.2, усл.8.2.2.1, усл.5.9.1, усл.8.2, 9, усл.11, усл.15** |
| **6** | **Иван Димитров** | **Главен механик** | **усл.12** |
| **7** | **Иван Миков** | **Н-к ТСИ** | **усл.11,**  |

Персоналът, включен в Системата за управление на околната среда организира, контролира и извършва конкретни дейности за изпълнение на Комплексното разрешително. През 2013 год. дейностите по управление на околната среда включват:

* Ежегодно определяне обучението на персонала/лицата, въз основа на изготвена програма за обучение, която се актуализира при промяна на потребностите от обучение;
* Информацията, касаеща цялостната дейност по КР да е достъпна за всички служители.
* Поддържа се актуален списък на всички органи, които трябва да бъдат уведомявани, съгласно условията на КР;
* Поддържане на актуален списък с нормативните документи и всички инструкции, касаещи компонентите на околната среда; Последна актуализация – август 2013год.
* Прилагане на инструкцията за актуализация на документите, изисквани с КР, в случай на промени в нормативната уредба, работата и управлението на инсталацията, както и изземване на невалидна документация;
* Спазване на инструкциите за експлоатация и поддръжка на инсталациите, съгласно КР и ISO 9001;
* Сравняване на регистрираните показатели с нормите, извършване на оценка за съответствието и предприемане на коригиращи действия;
* Предотвратяване на аварийни ситуации, чрез редовна поддръжка на технологичното оборудване. Актуализиране на плана за аварийни ситуации и запознаване на персонала с него.
* Всички данни от наблюдението на емисионните и техническите показатели, оценката на съответствието и предприемането на коригиращи действия се записват в дневниците от съответните отговорници.
* Резултатите от проведения собствен мониторинг се докладва ежегодно в РИОСВ в Годишен доклад за изпълнение на дейностите в КР.
* Актуализация на СУОС се извършва при актуализация или изменение на издаденото комплексно разрешително или след издаване на ново такова.

***3.3. Използване на ресурси***

**3.3.1 Използване на вода**

 **Изпълнение на Условие 8.1.1**

При работа на инсталацията по Условие 2, попадаща в обхвата на Приложение 4 на ЗООС, (реверсивна варова пещ и варова пещ CIM-REVERSY TD4 FS), вода за производствени нужди, включително вода за охлаждане, не се използва.

**3.3.2 Използване на енергия**

Измерването на изразходваната електроенергия се извършва чрез монтираните на площадката измервателни уреди – енергийни анализатори РМ130Е на фирма “SATEС”. Изградената мрежа от тези уреди, свързани с РС със съответния софтуер, дават информация за консумацията на ел.енергия на отделните инсталации и като цяло за площадката във всеки един момент. Резултатите от тези показания се записват в табличен вид на компютър. В инструкция за измерване, изчисляване и документиране на изразходваните количества ел.енергия са дадени указания как да се използват компютърните отчети за спазване изискванията на Условие 8.2.3.1.

Съгласно Условие 8.2.1.1 на КР, годишната норма за ефективност при употребата на ел.енергия от инсталацията по Условие 2, попадаща в приложение 4 (за производството на негасена вар в двете варови пещи) е 0,09 MWh/единица продукт.

**Таблица 3.3.2 (условие 8.2.1) Разход на ел.енергия за производство на негасена вар и оценка на съотвитствието**

|  |  |  |  |  |
| --- | --- | --- | --- | --- |
| Електроенергияза производство на НВ  | Годишна норма за ефективност съгл. КРMWh/един. продукт | Годишна норма за ефективност MWh/един. продукт | Произведена НВтона | Съот-ветствие |
| 5350,083MWh | 0,09  | 0,0457 | 117168 | да |

* + 1. **Използване на суровини и горива**

При работа на инсталацията за производство на негасена вар (2-те пещи), използваните суровини и гориване се различават по вид и не превишават количествата, посочени в Таблица 8.3.1.1. и Таблица 8.3.1.2 на КР.

Извършва се оценка на съответствието на употребата на суровини и горива с условията на разрешителното. При несъответствие се установяват причините за несъответствията и се предприемат коригиращи действия.

**Таблица 3.1.1 (условие 8.3.1) – Използване на варовик за пещите; Оценка на съответствието с условията в КР**

|  |  |  |  |  |  |
| --- | --- | --- | --- | --- | --- |
| Суровини | Произведена НВтона | Годишна норма за ефективностсъгласно КРт/тон продукт | Употребено годишно количествоваровиктона/год. | Годишна норма за ефективностт/тон продукт | Съответствие |
| Варовикфракция 50-100 | 62285 | 1,9 | 108999 | 1,75 | да |
| Варовик фракция 25-50 | 54883 | 1,9 | 96044 | 1,75 | да |

**Таблица 3.3.3.3 (условие 8.3.1.2) – Използване на горива – петрококс; Оценка на съответствието с условията на КР**

|  |  |  |  |  |  |
| --- | --- | --- | --- | --- | --- |
| Горива | Произведена НВтона | Годишна норма за ефективност по КРт/т. продукт | Употребено годишно количествотона/год. | Годишна норма за ефективностт/тон | Съответствие |
| петрококс | 117168 | 0,15 | 11750 | 0,1 | да |
| въглища | - | 0,21 | 0 | - | - |

**3.3.4 Съхранение на суровини, спомагателни материали, горива и смеси**

Съхранение на варовика за пещите се извършва съгласно Условие 8.3.4.1.3 от КР. Спазено е условието, складовете да нямат връзка с канализацията.

Съхранение на петрококс за пещите се извършва съгласно условие 8.3.4.1.4 от КР.

Съхранение на негасена вар – извършва се в 2 бр. силози,съгласно условие 8.3.4.1.5. През отчетната година дружеството имаше затруднения с продажбите и се наложи да се складира вар и на открито. За да се запази от атмосферни условия и от разпиляване бяха закупени платнища, с които варта беше надлежно покрита.

Съхранение на нафта за пещите се извършва съгласно условие 8.3.4.2 в 2 / два / резервоара по 8 м3 всеки. Резервоарите са полувкопани с обваловка.

**Резултати от проверките на площадките за съхранение на суровини и горива**

- Брой извършени проверки - 2 броя проверки по съхранението на суровини и горива

- Брой установени несъответствия - не са устанавени.

- Предприети коригиращи действия – не се налагат

**Резултати от проверките за съхранение на негасена вар**

Брой извършени проверки - 4 броя проверки.

Брой установени несъответствия – При всички проверки е установено постепенно намаляване на негасената вар на открито.

Към момента останалото количество НВ е около 100 тона.

Предприети коригиращи действия – Покриване на варта с платнища от PVC;

**Резултати от проверките за установяване и отстраняване на течове по тръбната преносна мрежа за течни суровини, горива и др.**

Брой извършени проверки - 4 броя проверки.

Брой установени несъответствия - не са устанавени течове.

Предприети коригиращи действия – не се налагат

**Резултати от проверките за установяване и отстраняване на течове от резервоари и обваловки за течни суровини, горива.**

Брой извършени проверки - 4 броя проверки по състоянието на резервоарите за нафта и обваловките.

Брой установени несъответствия - не са устанавени течове.

Предприети коригиращи действия – не се налагат

* 1. ***Емисии на вредни и опасни вещества в околната среда***
	2. **Доклад по Европейския регистър за изпускане и пренос на замърсители (ЕРИПЗ)**

**Таблица 1 Замърсители по ЕРИПЗ**

|  |  |  |  |
| --- | --- | --- | --- |
| № | CAS номер | Замърсител | Емисионни прагове(Колона 1) |
| Във въздух(колона 1а) | Във води(колона 1b) |  |
|  |  |  | Кg/год. | Кg/год. |  |
| 3# | 124-38-9 | Въглероден диоксид (СО2) |  100 000 000**Превишение****28319000** | - |  |
| 8# |  | Азотни оксидиNOx | 100 000**(Няма превишение)** | - |  |
| 11# |  | Серен диоксид(SO2) | 150 000**(Няма превишение)** | - |  |

Азотните и серните оксиди са изчислени от данните в протоколите от собствен мониторинг и броя на отработените часове през годината.

Изчислени азотни оксиди – 79411 кг/год. < 100000 – няма превишение на праговите стойности.

Изчислени серни оксиди – 35058 кг/год. < 150000 – няма превишение на праговите стойности.

Представената стойност за въглеродния диоксид (128319000 кг.) е взета от верифицирания доклад за 2013 год, изготвен по Регламент 601/2012 год. Превишението на емисионния праг за отчетната година е 28319000 кг.

Цитираните в Приложение 5 на Регламент 166 (стр.122) замърсители в отпадъчните води, не са посочени в КР и не са предмет на анализ.

* 1. **Емисии на вредни вещества в атмосферния въздух**

Източници на замърсяване на атмосферния въздух:

Трошачно-сортировачна инсталация

а) Трошачно отделение – източници на прах са процесите на трошене, пресяване и транспортиране на варовика. Монтирани са 2 аспирационни системи – АС-1 и АС-2, съответно за всяка трошачка, с 2 комина – К1 и К2 и 2 пробоотборни точки, съответно С-1 и С-2. Обезпрашаванета се извършва с циклони и мултициклони.

б) Пресевно отделение – монтирани са също 2 броя аспирационни системи – АС-1 и АС-2, 2 комина – К3 и К4 и 2 пробоотборни точки, съответно С-3 и С-4. Обезпрашаването се извършва с циклони и мултициклони.

Варова пещ 1 – емитираните газове се обезпрашават с ръкавен филтър, монтиран непосредствено до пещта, с един комин К5 и една пробоотборна точка – С-5.

Варова пещ 2 – емитираните газове се обезпрашават с ръкавен филтър, комин К-13 с една пробоотборна точка С-13.

Обезпрашителна система към силозите за негасена вар – обезпрашава вибрационен транспортьор, елеватор, сито и шнек, комин К6 с една пробоотборна точка – С-6.

* Към хидратна инсталация – транспорт и силоз за хидратна вар; Монтирани са следните обезпрашителни системи:

а) Технологичен скрубер система “Депорит” и циклон преди скрубера към изпускащо устройство С-7 за обезпрашаване на хидратна машина.

б) Обезпрашителна система към трошачка – ръкавен филтър; комин К8 с една пробоотборна точка – С-8.

в) Обезпрашителна система към мелница и сепаратор – ръкавен филтър, комин К9 с една пробоотборна точка – С-9.

* Пълначна инсталация – ръкавен филтър, комин К10 с 1 пробоотборна точка – С-10.
* Инсталация за смилане на въглища за варови пещи– ръкавен филтър, комин К11 с една пробоотборна точка – С-11.
* Инсталация за смлилане на въглища за варови пещи – ръкавен филтър, комин К12 с една пробоотборна точка – С-12.

**Контрол на пречиствателното оборудване**.

Прилага се писмена инструкция съгласно Условие 9.1.2 за периодична оценка на съответствието на измерените стойности на контролираните параметри за всяко пречиствателно съоръжение с определените такива.

Таблиците с отчетите на контролираните параметри през годината са приложени към доклада. Няма несъответствия на измерените параметри с оптималните им стойности.

**Таблица 2 Емисии в атмосферния въздух**

|  |  |  |  |  |  |  |
| --- | --- | --- | --- | --- | --- | --- |
| Пречиствсъор. | Параметър | Мернаединица | НДЕ, съгласно КР | Резултати от мониторинга | Честота на мониторинг | Съответствие |
| Изпускащоустройство С1 | прах | mg/Nm3 | 20 | 17,1 | Веднъж годишно | да |
| Изпускащоустройство С2 | прах | mg/Nm3 | 20 | 15,98 | Веднъж годишно | да |
| Изпускащоустройство С3 | прах | mg/Nm3 | 20 | 17,77 | Веднъж годишно | да |
| Изпускащоустройство С4 | прах | mg/Nm3 | 20 | 18,08 | Веднъж годишно | да |
| Изпускащоустройство С5 | Прах | mg/Nm3 | 50 | 8,98 | Веднъж годишно | да |
| Nox | mg/Nm3 | 500 | 210 |
| SO2 | mg/Nm3 | 400 | 190 |
| Изпускащоустройство С6 | прах | mg/Nm3 | 20 | 14,4 | Веднъж годишно | да |
| Изпускащоустройство С7 | прах | mg/Nm3 | 50 | 19,2 | Веднъж годишно | да |
| Изпускащоустройство С8 | прах | mg/Nm3 | 50 | 18 | Веднъж годишно | да |
| Изпускащоустройство С9 | прах | mg/Nm3 | 50 | 13,6 | Веднъж годишно | да |
| Изпускащоустройство С10 | прах | mg/Nm3 | 20 | 18,38 | Веднъж годишно | да |
| Изпускащоустройство С11 | Прах | mg/Nm3 | 20 | 9,18 | Веднъж годишно | да |
| Nox | mg/Nm3 | 400 | <0 |
| SO2 | mg/Nm3 | 400 | <0 |
| Изпускащоустройство С12 | Прах | mg/Nm3 | 20 | 10,2 | Веднъж годишно | да |
| Nox | mg/Nm3 | 400 | 0 |
| SO2 | mg/Nm3 | 400 | 0 |
| Изпускащоустройство С13 | Прах | mg/Nm3 | 50 | 8,82 | Веднъж годишно | Да |
| Nox | 500 | 363 |
| SO2 | 400 | 22 |

**Информация за годишните емисии от инсталацията, изчислени чрез масовия поток, отразен в протоколите за собствен мониторинг и отработените часове за съответната инсталация.**

Формула за изчисляване на оксидите SOx kg/y; NOx kg/y

:

Е =ПП х Нраб., където:

Е – количествота емитиран замърсител – SOx kg/y; (NOx kg/y)

МП – масовия поток [kg/h] на SOx; (NOx) от протоколите за изпитване за съответния организиран източник;

**Масовият поток в протоколите е даден в kg/h.**

Нраб. – работните часове за съответното съоръжение през отчетната година;

|  |
| --- |
|  |
|  |  |  |  |
| Годишно количество на азотните оксиди |
|  |  |  |  |
| изп. | масов | работни | емитирани |
| устройство | поток | часове | азотни  |
|   |   |   | оксиди |
|   | kg/h |   | kg/y |
| С5 | 4,302 | 8400 | 36136,8 |
| С11 | 0 | 120 | 0 |
| С12 | 0 | 2820 | 0 |
| С13 | 4,94 | 8760 | 43274,4 |
|  Общо количество NОх  | 79411,2 |
| Годишно количество на серните оксиди |
|  |  |  |  |
| изп. | масов | работни | емитирани |
| устройство | поток | часове | серни |
|   |   |   | оксиди |
|   | kg/h |   | kg/y |
| С5 | 3,892 | 8400 | 32692,8 |
| С11 | 0 | 120 | 0 |
| С12 | 0 | 2820 | 0 |
| С13 | 0,27 | 8760 | 2365,2 |
|  Общо количество SOx | 35058 |

**Количествата NOx и SОx са под праговите стойности по ЕРИПЗ.**

Контролът на емисиите в атмосферата се извършва ежегодно от акредитирана лаборатория по показателите, определени в КР.

брой емисионни измервания – 13 броя.

- брой установени несъответствия - няма

За осигуряване непрекъснато захранване на пещите със сушен петрококс/въглища, във въглищно отделение са изградени 2 системи за сушене, с изпускащи устройства С-11 и С-12. Смилането и сушенето на въглища/петрококс се извършва със системата за сушене с изпускащо устройство С-12. Втората система е резервна.

Интензивно миришещи вещества при производството на вар няма.

Неорганизирани емисии се получават от автотранспорта и се ограничават чрез почистване на площадката и оросяване на пътищата през летните месеци на годината.

Летливи органични съединения и разтворители – няма.

***4.3. Емисии на вредни и опасни вещества в отпадъчните води***

В колона 1b на Таблица 1 Замърсители по ЕРИПЗ - няма замърсители, съгласно Приложение 5, стр.122 от регламент 166.

 **4.3.1 Производствени отпадъчни води**

През 2013 год. на заводската площадка се експлоатираше утаител №1 към склад за въглища/петрококс №1. Поради сушата нямаше изтичане на отпадъчни води, съответно не беше възможно да се направи пробовземане.

За горното е уведомена РИОСВ.

За да се изпълни условие 10.1.2.1 от КР, т.е да се зауства смесен поток (производствени и дъждовни води и води от измиване на площадката) са предприети действия за осигуряване на нова точка на пробовземане, в която тези води се събират. Шахтата, предназначена за целта е почистена и се изгражда утаител.

**Битово-фекални води**

Битово-фекалните води се събират в изгребна яма, почистването на която се извършва от лицензирана фирма.

**Изпълнение на условията по КР:**

* Прилага се инструкция за поддържане на оптималните стойности на технологичните параметри на утаителя. Осигурена е лата за измерване на утайката, резултатите се записват в дневник. Извадената утайка от съоръжението се връща на склада за употреба.
* Прилага се инструкция за периодична оценка на съответствие на измерените стойности на контролираните параметри с определените оптимални такива.
* Не е извършен мониторинг на пречистената вода от утаителя, за което е уведомена РИОСВ.
* Разработена е методика за изчисляване количествата на заустените и пречистени производствени отпадъчни води.
* Прилага се инструкция за оценка на резултатите от собствения мониторинг.
* Прилага се инструкция за изчисляване на преките годишни емисии на замърсители в отпадъчните води.

Резултати от прилагане на инструкцията за периодична проверка на състоянието на канализационната система

 - брой извършени проверки - 2

 - брой установени течове – няма

***4.4. Управление на отпадъците***

Управлението на отпадъците се извършва в съответствие с Условие 11 на КР. Образуваните отпадъци на площадката през 2013 год. са представени в таблица 4.

**Таблица 4.1. Производствени отпадъци образувани при експлоатацията на инсталациите по Условие 2.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Отпадък** | **Код** | **Коли-чество** **t/y****по КР** | **Реално измерено****t/y** | **Съот****ветствие** | **Количес-тво за единица продукт по КР** | **Количес-тво за единица продукт** **Реално** | **Съот****вет****ствие** |
| Твърди отпадъци от пречистване на газове, различни от упоменатите в 10 13 12 (прах от филтри) | 10 13 13 | 2 370 | 256,6 | да | 0,0178 | 0,002 | **да** |

**Таблица 4.2. Производствени отпадъци образувани от цялата площадка**

|  |  |  |  |  |
| --- | --- | --- | --- | --- |
| **Отпадък** | **Код** | **Коли-чество** **t/y по КР** | **Реално измерено****t/y** | **Съответ****ствие** |
| Пластмасови опаковки | 15 01 02 | 2,2 | 0,02 | да |
| Абсорбенти, филтърни материали, кърпи за изтриване и предпазни облекла, различни от упоменатите в 15 02 02 | 15 02 03 | 8 | 1,355 | да |
| Излезли от употреба гуми | 16 01 03 | 3 | 0,78 | да |
| Излезли от употреба превозни средства, които не съдържат течности или други опасни компоненти | 16 01 06 | 1 | 0 | да |
| Излязло от употреба оборудване, различно от упоменатото в кодове от 16 02 09 до 16 02 13 | 16 02 14 | 0,15 | 0 | да |
| Облицовъчни и огнеупорни материали от неметалургични процеси, различни от упоменатите в 16 11 05 | 16 11 06 | 70 | 0 | да |
| Смеси от метали | 17 04 07 | 10 | 0 | да |
| Утайки от септични ями | 20 03 04 | 50 | 3,42 | да |

###### **Таблица 4.3. Опасни отпадъци образувани от цялата площадка**

|  |  |  |  |  |
| --- | --- | --- | --- | --- |
| Отпадък | **Код** | **Kоли-****чество****t/y по КР** | **Реално измерено****t/y** | **Съответ****ствие** |
| Нехлорирани хидравлични масла на минерална основа | 13 01 10\* | 1 | 0 | да |
| Нехлорирани моторни, смазочни и масла за зъбни предавки на минерална основа | 13 02 05\* | 1,3 | 0,87 | да |
| Оловни акумулаторни батерии | 16 06 01\* | 0,5 | 0 | да |
| Флуоресцентни тръби и други отпадъци, съдържащи живак | 20 01 21\* | 0,05 | 0,0016 | да |

**Таблица 4.4. Битови отпадъци**

|  |  |  |  |  |
| --- | --- | --- | --- | --- |
| **Отпадък** | **Код** | **Kоличество t/y по КР** | **Реално измерено****t/y** | **съответствие** |
| Смесени битови отпадъци | 20 03 01 | 12,2 | 10,5 | да |

**Общо количество производствени отпадъци (неопасни) от таблици 4.1, 4.2 и 4.4 – 272,675 t/y.**

**Предадени неопасни отпадъци извън границите на площадката –** **50,64 t/y** < **2000 t/y.**

**Няма несъответствие съгласно Регламент 166, т.1.1.10, стр.30.**

**Общо опасни генерирани опасни отпадъци (от табл.4.3) – 0,87 t/y.**

**Предадени опасни отпадъци – 0,87 t. < 2 t/y**

**Няма несъответствие съгласно Регламент 166, т.1.1.10, стр.30.**

**Таблица 5. Оползотворяване и обезвреждане на отпадъци**

|  |  |  |  |  |  |
| --- | --- | --- | --- | --- | --- |
| Отпадък | Код  | Оползотворяване на площадката  | Обезвреждане на площадката  | Име на външната фирма извършваща операцията по оползотворяване/ обезвреждане  | Съответствие  |
| Нехлорирани хидравлични масла на минерална основа | 10 01 10\* | 0 | - | Договор с„Екомекс Консулт” ЕООД | - |
| Нехлорирани моторни, смазочни и масла за зъбни предавки на минерална основа | 13 02 05\* | - | - | **0,87** т. Предадени на„Екомекс Консулт” ЕООД  | Да |
| Оловни акумулаторнибатерии | 16 06 01\* | - | - | Договори сЕТ „Булмет-Вахрам Тунузлян” и„Балбок инженеринг”АД | Да |
| Флуоресцентни  тръби и други отпадъци, съдържащи живак | 20 01 21\* | - | - | Договор с„Балбок инженеринг”АД | Да |
| Твърди отпадъци от пречистване на газове, различни от упоменатите в 10 13 12 (прах от филтри от ТСИ) | 10 13 13 | 256,6 т.  | - | **33,338 т** предадени на“Костинброд Еко”АД | Не |
| Облицовъчни и огнеупор.материали от неметалургични процеси, различни от упоменатите в 161105 | 16 11 06 | - | - | Договор с“Цирконий”ЕООД Перник | Да |
| Абсорбенти, филтърни материали, кърпи за изтриване и предпазни облекла, различни от упоменатите в 15 02 02 | 15 02 03 | - | - | **2,602** т предаден на“Костинброд Еко”АД | Да |
| Пластмасовиопаковки | 15 01 02 | - | - | Договор сЕТ „Булмет В.Тунузлян | да |
| Смеси отметали | 17 04 07 | - | - | Договор сЕТ „Булмет В.Тунузлян | Да |
|  Излезли от употреба превозни средства, които не съдържат течности или други опасни компоненти | 16 01 06 | - | - | Договор сЕТ „Булмет В.Тунузлян | Да |
| Излезли от употреба гуми | 16 01 03 | - | - | **0,78т** предадени на „Диана” ООД | Да |
| Утайки от септични ями | 20 03 04 | - | - | **3,42** т предаден на„Мариета 2008”ЕООДКостинброд | да |
| Смесени битови отпадъци | 20 03 01 |  |  | **10,5т** предаден наОбщина Драгоман | Да |
| Излязло от употреба оборудване, различно от упоменатото в кодове 160209 до 160213 | 16 02 14 | - |  | Договор сЕТ „Булмет В.Тунузлян | Да |

**Обобщена информация за изпълнение на условие 11 - Управление на отпадъците от КР.**

* Резултати от оценката на съответствието на временното съхранение с изискванията на настоящото разрешително – 1 брой извършена проверка.

 За утайки от изгребната яма и за филтърен прах в КР за временно съхранение на площадката е записано „не”, което е явна грешка и неосъществимо. Уведомено е Министерството на околната среда. Утайките от изгребната яма временно се съхраняват в нея и след събиране на количество се предават на специализирана фирма. Филтърният прах се събира на склад 0-25 мм. Част от филтърния прах, смесен с фракция 0-25мм, е употребен при ремонтни земни работи на заводската площадка. Останалото е предадено на външна фирма.

* Резултати от оценката на съответствието на дейностите по третиране и транспортиране на останалите отпадъци с условията на разрешителното – 1 брой извършена проверка, няма установени несъответствия и предприети/планирани коригиращи действия.
* По Условие 11.1.1 - образуваните отпадъци при работа на инсталацията не се различават по вид, код и наименование.
* По условие 11.2.8 – прилага се инструкция за периодична оценка на количеството образувани отпадъци от дейността на завода.
* По условие 11.3.3 – осигурени са подходящи съдове за опасните отпадъци.
* По условие 11.3.4 – осигурени са добре затварящи се съдове за временно съхранение на луминисцентни лампи и сяра. Обозначени са с надписи.
* По условие 11.3.10 – прилага се инструкция за периодична оценка на съответствието на временното съхранение на отпадъците с условията на КР, на причините за установените несъответствия и предприемане на коригиращи действия.
* По условие 11.7.2 – създадена е организация по измерване, преброяване и изчисляване за отпадъците, които се генерират на заводската площадка.
* По условие 11.9.1 - ежегодно се изготвя отчет по Наредба 2/2013 год. за реда и образците, по които се предоставя информация за дейностите по отпадъците, както и реда за водене на публични регистри, издадена от МОСВ.

***4.5 Шум***

Условие 12.2.2 регламентира наблюдението на шума да се извършва веднъж на 2 години. Шум е мерен 2012 год. след въвеждане на ІІ варова пещ в експлоатация. Следващ мониторинг на шум – 2014 год.

 ***4.6 Опазване на почвата и подземните води от замърсяване***

 **Опазване на подземните води от замърсяване**

 Прилага се инструкция за периодична проверка за наличие на течове от тръбопроводите и оборудването, разположени на открито в съответствие с условие 13А.2 на КР. През отчетната година не са констатирани течове.

 Прилага се инструкция, съдържаща мерки за отстраняване на разливи на вредни и опасни вещества (13.А.5). Води се дневник за отразяване на евентуални разливи и мерките за ликвидиране на последствията от тях, съгласно условие 13.А.9.1. На площадката на завода са осигурени сорбиращи материали за почистване в случай на разливи.

 **Опазване на почвата от увреждане**

 Всички пътища и площадки на завода са с бетонова настилка. Инструкциите за опазване на почвите са същите, както за опазване на подземните води.

 Мониторинг на почви е направен на двата пункта (ПП1 и ПП2), с взети проби от лицензирана фирма на 2 дълбочини – 0-10 см и 10-40 см. Резултатите са дадени в протокол №1776/01.03.2013 год., изпратен в РИОСВ.

 ПП1 – интервал на опробване 0-10 см.

 рН(активна реакция) – 8,24±0,10

 нефтопродукти - < 0,02 mg/kg

 ПП1 – интервал на опробване 10-40 см.

 рН(активна реакция) – 8,32±0,10

 нефтопродукти - 0,48±0,02 mg/kg

 ПП2 – интервал на опробване 0-10 см.

 рН(активна реакция) – 8,08±0,10

 нефтопродукти – 11,30±0,57 mg/kg

 ПП2 – интервал на опробване 10-40 см.

 рН(активна реакция) – 8,12±0,10

 нефтопродукти - 28,95±1,45 mg/kg

 Не са установени превишения на нормите, съгласно Наредба №3. В комплексното разрешително не са зададени допустими норми.

 ***4.7 Предотвратяване и действия при аварии***

 Разработен и съгласуван е план за действия при аварии в съответствие с условие 14.1 на КР.

Разработени са съответни инструкции и план за мониторинг при анормални режими на инсталацията.

Отчетена е една авария с разпиляване на негасена вар при товаро-разтоварни работи и силен вятър на края на м. март. В резултат се получи запрашаване на района на площадката от западната страна. Веднага бяха взети почвени проби от засегнатия район от „Евротест контрол” и направен анализ. От резултатите в протокол №2143/18.04.2013 год. (рН7,74 и 7,53) е видно, че няма увреждания на почвата. Протоколът е изпратен на РИОСВ.

През отчетната година не са регистрирани аварии с вредни последствия за околната среда.

 ***6. Прекратяване работата на инсталации или части от тях***

През 2013 год. не е извършено окончателно прекратяване на работата на инсталации.

 ***7. Свързани с околната среда аварии, оплаквания и възражения***

 **7.1 Аварии**

 През отчетния период не е имало аварии с въздействие върху околната среда или здравето на населението.

 Не са постъпили оплаквания, свързани с околната среда.

 **7.2**  **Оплаквания или възражения, свързани с дейността на инсталациите, за които е издадено КР**

 Оплаквания или възражения, свързани с дейността на инсталацията не са постъпили във фирмата и съответните компетентни органи.

Приложения: Таблици с контролираните параметри на пречиствателните съоръжения по Условие 9.1.2.

 ***8. Подписване на годишния доклад***

**Декларация**

Удостоверявам верността, точността и пълнотата на представената информация в годишния доклад за изпълнение на дейностите, за които е предоставено комплексно разрешително №80-Н1/2012г. на “ОГНЯНОВО К” АД, ВЗ “ПУКЛИНА”.

27.03.2014 год. Изп.директор:

 Д-р Н. Колев